משה וייס

משה וייס (נולד ב-1937) הוא נכה צה"ל בעל עיטור העוז. שחקן כדורשער בנבחרת העיוורים של ישראל באולימפיאדת הנכים ארנהם (1980).

ביוגרפיה
וייס עבר את מלחמת העולם השנייה בבלגיה. אביו נספה והוא נותר עם אמו ואחיו. לאחר שעלה לארץ היה בחברת הנוער של קיבוץ רוחמה ומאוחר יותר התגייס לשירות בגדוד נח"ל מוצנח.

בספטמבר 1956 השתתף במבצע לולב, נפגע מרסיסי רימון ואיבד את מאור עיניו. על פעולה זו עוטר וייס בצל"ש הרמטכ"ל, שהומר ב-1973 לעיטור העוז, בהתאם לחוק העיטורים בצבא הגנה לישראל שהתקבל באותה שנה.

וייס למד פיזיותרפיה ולאחר מכן עבד במשך מספר שנים כמעסה בבית"ר ירושלים ובמלון שרתון. בצרפת הוא הוסמך בלימודי פיזיותרפיה לעיוורים ובשנת 1978 החל לעבוד בבית החולים תל השומר. התמחה בשיקום פציעות ידיים ועבד במכון לשיקום חיילים.

במסגרת פעילותו בבית הלוחם היה חבר נבחרת כדורשער לעיוורים והשתתף כחבר בנבחרת ישראל לאולימפיאדת הנכים בהולנד.

וייס נישא לרוחמה אביטבול ולהם שלושה ילדים. גיסו הוא הרב מאיר אליטוב.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 ראיון עם משה וייס ובני משפחתו: "סבא עיוור, אבא עיווא, כשאגדל ואלך למלחמה - גם אנ אהיה עיוור...", העולם הזה, 17.12.1969, עמודים 31–34.
 המבצע שהצנחנים לא מדברים עליו, nrg, 31.8.2013.
 ראיון בתוכנית "בין שואה לזיכרון", כאן, 10.4.2021.

ניצולי השואה
מעוטרי עיטור העוז בפעולות התגמול
ספורטאים פאראלימפיים ישראלים
שחקני כדורשער ישראלים במשחקים הפאראלימפיים ארנהם (1980)
ספורטאים נכי צה"ל
עיוורים ישראלים
פיזיותרפיסטים ישראלים
רוחמה: אישים
ישראלים שנולדו ב-1937